De to mænd nægtede sig skyldige i besiddelsen af pistol og ammunition.

Søndag blev to mænd på henholdsvis 27 og 30 år fremstillet i grundlovsforhør ved Retten i Aalborg. Ifølge senioranklager Anette Abilgaard er de to mænd sigtet for besiddelse af en pistol og skarp ammunition. - Mere kan jeg ikke sige, da grundlovsforhøret blev holdt bag lukkede døre, siger hun til TV2 Nord. De to mænd blev i grundlovsforhøret varetægtsfængslet i fire uger.